b'\n_START_ARTICLE_\nKeinotekoinen juusto\n_START_PARAGRAPH_\nKeinotekoiset juustot ovat p\xc3\xa4\xc3\xa4asiassa soijapavuista valmistettuja juustomaisia tuotteita. Keinotekoisia juustoja valmistetaan my\xc3\xb6s riisist\xc3\xa4 ja manteleista. Keinotekoisia juustoja, kuten kasvipohjaisia maidottomia tuotteita yleens\xc3\xa4, on saatavilla useissa eri muodoissa. Keinotekoisia juustoja k\xc3\xa4ytet\xc3\xa4\xc3\xa4n yleens\xc3\xa4 erilaisista ruokavaliollisista syist\xc3\xa4, esimerkiksi vegaanissa ruokavaliossa. My\xc3\xb6s uskonnollisista syist\xc3\xa4 ja maitoallergian johdosta voidaan k\xc3\xa4ytt\xc3\xa4\xc3\xa4 keinotekoisia juustoja._NEWLINE_Keinotekoisten juustojen rasvapitoisuus on normaaleihin juustoihin verrattuna alhainen. Rasvapitoisuus on samaa luokkaa v\xc3\xa4h\xc3\xa4rasvaisten juustojen kanssa. Keinotekoiset juustot eiv\xc3\xa4t sis\xc3\xa4ll\xc3\xa4 kolesterolia ja sis\xc3\xa4lt\xc3\xa4v\xc3\xa4t yleens\xc3\xa4 soijaproteiinia ja isoflavoneja. Useisiin soijapohjaisiin juustoihin lis\xc3\xa4t\xc3\xa4\xc3\xa4n kalsiumia.'